6 Maart: Moenie verbaas wees as die Here jou kies nie. - Jan van der Watt - www.bybelkennis.co.za
6 Maart: Moenie verbaas wees as die Here jou kies nie. – Jan van der Watt
by Mitch Kalp · Published 06/03/2017 · Updated 01/03/2017
Luk 1:29-56 (fokus 1:26-38)
Het jy al ooit gewonder waarom ‘n onbekende jong meisie, Maria, nou juis uitgekies is om Jesus se ma te wees? Waarom nie iemand anders nie? Wel, ‘n mens kan in die Bybel soek, nadink, wonder, maar jy kry geen duidelike rede nie. God het haar eenvoudig gekies (1:42)… Maria, ‘n gewone meisie uit ‘n gewone dorp met ‘n gewone lewe.
Maria mag gewoon wees, maar een eienskap het sy gehad wat vir God onmisbaar was – haar gehoorsaamheid. In 1:38 sê sy: “Ek is in die Here se hand. Sy wil moet in my lewe geskied”. Dit was vir die Here genoeg. Met sulke instrumente in sy hand kan Hy wonders doen.
Vandag nog kies die Here gewone mense as sy instrumente om wonders te doen. Al wat Hy vra is gehoorsaamheid, want gehoorsaamheid maak jou die ideale kanaal vir God om deur te werk. Moet dus nie verbaas wees as die Here ook vir jou kom kies nie. Al voel jy dalk nie so nie, Hy kan ook deur jou wonders doen. Wees dan gehoorsaam deur stil te luister en doelgerig te gaan doen.
by Mitch Kalp · Published 11/09/2017 · Last modified 04/09/2017
Ek is hier vir jou … soort van